《十二辰诗》
明代·梅鼎祚

劝君莫读《相鼠》诗，劝君莫歌《饭牛》辞。
骑虎之势不能下，狡兔三窟将焉之。
神龙未遇困浅水，虺蛇鳅鳝争雄雌。
千金骏马买死骨，神羊触邪安所施。
沐猴也作供奉官，斗鸡亦是五百儿。
吠尧桀犬下阶走，牧猪奴献令人嗤。

作者简介：（1553—1619）明宁国府宣城人，字禹金。梅守德子。诸生。诗文博雅。以不得志于科场，弃举子业。申时行欲荐于朝，辞不赴，归隐书带园，构天逸阁，藏书著述于其中。诗宗法李、何。精音律，有传奇《玉合记》、《长命缕》、杂剧《昆仑奴》，好用典故骈语。另编纂《才鬼记》、《青泥莲花记》，又有《梅禹金集》等。